**Ministru kabineta rīkojuma projekta „Zemes pārskatā iekļaujamās informācijas sagatavošanas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemes pārvaldības likuma 13.panta pirmās daļas 9.punkts nosaka, ka Ministru kabinets izdod noteikumus par zemes pārskatā iekļaujamās informācijas sagatavošanas kārtību un institūciju, kura ir atbildīga par zemes pārskata sagatavošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemes pārvaldības nodrošināšanai viens no izšķirošajiem faktoriem ir aktuālas informācijas par zemi esamība un pieejamība. Zemes pārskata mērķis ir koncentrēti un vizuāli uztverami sniegt pārskatu par stāvokli zemes izmantošanā un ar dažādiem rādītājiem parādīt virzību uz zemes politikas mērķu sasniegšanu. Zemes pārskats atspoguļos galvenās problēmas, izvērtējot zemes politikas galvenos aspektus – zemi kā resursu, zemi kā tiesību objektu, zemi kā vērtības objektu. Pārskats sniegs skaidru un aktuālu informāciju politikas prioritāšu noteikšanai, politikas pilnveidošanai un ieviešanas lietderības un efektivitātes novērtēšanai. Zemes pārskatu izmantos par zemes politikas ieviešanu atbildīgās institūcijas un pašvaldības.Informācija, kas iekļaujama zemes pārskatā, kas gatavojams reizi piecos gados, šobrīd daļēji tiek apkopota vairāku institūciju paspārnē, taču netiek analizēta vienotā kontekstā. Ministru kabinets noteiks atbildīgo institūciju par šī zemes pārskata sagatavošanu, izdodot noteikumus par zemes pārskatā iekļaujamās informācijas sagatavošanas kārtību.Noteikumu projekts paredz, ka atbildīgā institūcija par zemes pārskata sagatavošanu ir Vides aizsardzības un reģionālās attīstības ministrija (turpmāk – VARAM).Institūcijas, kuras nodrošinās zemes pārskata sagatavošanai nepieciešamo informāciju, ir Lauku atbalsta dienests, Tiesu administrācija, Valsts augu aizsardzības dienests, Valsts meža dienests, Valsts zemes dienests, Zemkopības ministrijas nekustamie īpašumi un Latvijas Vides, ģeoloģijas un meteoroloģijas centrs.Noteikumu projekts paredz datus sagatavot un iesniegt atbilstoši administratīvi teritoriālajam iedalījumam un, ja ir iespējams, pa administratīvi teritoriālajām iedalījuma vienībām – pagastiem.Minētās institūcijas zemes pārskatā iekļaujamo informāciju sagatavo un izsniedz Excel datņu veidā, novietojot to uz Valsts reģionālās attīstības aģentūras norādītās adreses. Noteikumu projekts nosaka prasības datu noformēšanai un prasības datu saturam, struktūrai un formātam (1.pielikums).Institūciju iesniegtie dati un zemes pārskats tiek glabāts reģionālās attīstības indikatoru modulī, kurš nodrošina institūciju sniegto datu un zemes pārskata publisku pieejamību. Institūcijas atbild par zemes pārskatam sniegtās informācijas patiesumu un aktualitāti un maksa par datu sagatavošanu un iesniegšanu netiek piemērota. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

*Anotācijas II III, IV un V sadaļa – protokollēmuma projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016.gada 22.jūnijā tika ievietots VARAM tīmekļa vietnē: www.varam.gov.lv sabiedriskai apspriešanai. |
| 3. | Sabiedrības līdzdalības rezultāti | Noteikumu projekta izstrādes gaitā līdz šim brīdim nav saņemti priekšlikumi un komentāri. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Tieslietu ministrija un Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  VARAM ar noteikumu projektu tiek paredzēts jauns uzdevums – reizi piecos gados sagatavot zemes pārskatu. Zemes pārskats tiks sagatavots esošo institūciju un cilvēkresursu ietvaros. |
| 3. | Cita informācija | Nav |

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

21.06.2016. 09:18

Vides aizsardzības un reģionālās attīstības ministrijas

Telpiskās plānošanas departamenta

Zemes politikas nodaļas

vecākā referente

I.Cahrausa, 67026924

[Ilze.cahrausa@varam.gov.lv](mailto:Ilze.cahrausa@varam.gov.lv)