# PROJEKTS

LATVIJAS REPUBLIKAS MINISTRU KABINETS

2016.gada Noteikumi Nr. Rīgā (prot. Nr. .§)

**Zemes pārskatā iekļaujamās informācijas sagatavošanas kārtība**

*Izdoti saskaņā ar*

*Zemes pārvaldības likuma 13.panta pirmās daļas 9.punktu*

1. Noteikumi nosaka atbildīgo institūciju par zemes pārskata sagatavošanu un kārtību, kādā tiek sagatavota un elektroniski iesniegta zemes pārskatā iekļaujamā informācija.
2. Atbildīgā institūcija par zemes pārskata sagatavošanu ir Vides aizsardzības un reģionālās attīstības ministrija.
3. Zemes pārskata sagatavošanai nepieciešamo datu pieejamību atbilstoši šo noteikumu 1. pielikumā noteiktajam datu saturam, struktūrai un formātam nodrošina šādas institūcijas:
   1. Lauku atbalsta dienests datus:
      1. par lauku bloku platībām pēc stāvokļa uz pašreizējā gada 1.janvāri;
      2. par vienoto platību maksājumiem pieteiktajām platībām iepriekšējā kalendāra gadā;
      3. par vienoto platību maksājumiem nepieteiktajām platībām iepriekšējā kalendāra gadā;
      4. par neapstrādātājām lauksaimniecībā izmantojamām zemēm iepriekšējā kalendāra gadā;
   2. Tiesu administrācija datus par notikušajiem darījumiem, kuros iesaistītas ārvalstu fiziskās un juridiskās personas;
   3. Valsts augu aizsardzības dienests iepriekšējā kalendāra gadā augšņu agroķīmiskā izpētē iegūtos datus:
      1. par platībām, kurās ir nepieciešama kaļķošana;
      2. par platībām, kurās ir nepieciešama pamatkaļķošana;
      3. par platībām ar nepietiekamu organisko vielu saturu augsnē;
      4. par platībām ar nepietiekamu fosfora saturu augsnē;
      5. par platībām ar nepietiekamu kāliju saturu augsnē;
   4. Valsts meža dienests datus:
      1. par atmežotajām platībām iepriekšējā kalendāra gadā;
      2. par ar mežu ieaudzētajām platībām iepriekšējā kalendāra gadā;
      3. par meža zemes platībām uz pašreizējā gada 1.janvāri;
   5. Valsts zemes dienests datus uz pašreizējā gada 1.janvāri:
      1. par nekustamo īpašumu sadalījumu pēc zemes vienību skaita, kopējās zemes vienību platības un zemes vienību vidējās platības;
      2. par nekustamo īpašumu sadalījumu pēc zemes vienību skaita;
      3. par nekustamo īpašumu sadalījumu pēc īpašuma kopējās platības;
      4. par nekustamo īpašumu sastāvu pēc sadalījuma zemes lietošanas veidos;
   6. Valsts SIA „Zemkopības ministrijas nekustamie īpašumi” datus par meliorētajām platībām uz pašreizējā gada 1.janvāri;
   7. Valsts SIA „Latvijas Vides, ģeoloģijas un meteoroloģijas centrs” datus uz pašreizējā gada 1.janvāri:
      1. par piesārņotajām platībām;
      2. par potenciāli piesārņotām vietām.
4. Šo noteikumu 3.punktā minētie dati sagatavojami un iesniedzami atbilstoši administratīvi teritoriālajam iedalījumam un, ja tas ir iespējams, administratīvi teritoriālā iedalījuma vienībām - pagastiem.
5. Informācija tiek sagatavota un izsniegta Excel \*.xlsx datņu veidā. Datnes pirmajā rindā ir aiļu nosaukumi.
6. Veidojamie datņu nosaukumi satur atskaites gatavošanas gadu. Datņu nosaukumus veido tikai latīņu burti, cipari un simbols ‘\_’.
7. Institūcijas sagatavoto informāciju iesniedz, novietojot to uz Valsts reģionālās attīstības aģentūras norādītās adreses.
8. Maksa par datu sagatavošanu un iesniegšanu netiek piemērota.
9. Šo noteikumu 3.punktā minētās institūcijas atbild par zemes pārskatam sniegtās informācijas patiesumu un aktualitāti.
10. Institūciju iesniegtie dati un zemes pārskats tiek glabāts Reģionālās attīstības indikatoru modulī (turpmāk - modulis).
11. Modulis nodrošina institūciju sniegto datu un zemes pārskata publisku pieejamību.

**Pārejas noteikumi**

1. Šo noteikumu 1.punktā minētais pirmais zemes pārskats jāsagatavo līdz 2018.gada 1.janvārim.
2. Institūcijas sagatavo un izsniedz informāciju reizi gadā līdz 1.septembrim, sākot ar 2017.gadu.

Ministru kabineta noteikumi stājas spēkā 2017.gada 1.janvārī.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

Vides aizsardzības un

reģionālās attīstības ministrs K.Gerhards

Vīza:

Valsts sekretārs R.Muciņš

16.06.2016. 11:43

489